KANE NGƐ Acholi Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Toba) Bicol Bulgarian Cakchiquel (Central) Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Greenlandic Guarani Gun Haitian Creole Hausa Hebrew Hiligaynon Hiri Motu Hmong (White) Hungarian Iban Icelandic Igbo Iloko Indonesian Isoko Italian Japanese Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Lunda Luo Luvale Macedonian Malagasy Malay Maltese Mam Mambwe-Lungu Maya Mazatec (Huautla) Mixe Mongolian Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Quichua (Imbabura) Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Wayuunaiki Wolaita Xhosa Yoruba Zande Zapotec (Isthmus) Zulu\nNihi le Yehowa Odasefohi wawɛɛ ngɛ a fiɛɛmi ní tsumi ɔ he je. Se anɛ o le hu kaa wa to blɔ nya nɛ waa kɛ nihi kaseɔ Baiblo ɔ ngɛ je kɛ wɛ lo?\nNgɛ jeha 2014 ɔ mi ɔ, Odasefohi nɛ a he hiɛ pe 8,000,000 nɛ a ngɛ ma slɔɔtohi 240 a nɔ ɔ kɛ nihi maa pee 9,500,000 kase Baiblo ɔ daa nyɔhiɔ. * Mahi 140 komɛ ngɛ nɛ nihi nɛ waa kɛ mɛ kaseɔ Baiblo ɔ a he hiɛ pe nihi abɔ nɛ a ngɛ ma nɛ ɔmɛ eko tsuaa eko mi!\nBɔ nɛ pee nɛ Yehowa Odasefohi a nyɛ nɛ a kɛ nihi nɛ kase Baiblo ɔ, daa jeha a, a peeɔ Baiblo, womihi, womiyohi, kɛ Baiblo kasemi ní kpahi maa pee ayɔ akpe kake kɛ fã ngɛ gbihi maa pee 700 mi! Womihi abɔ nɛ wa peeɔ ɔ yeɔ bua nihi nɛ a nyɛɛɔ kaseɔ Baiblo ɔ ngɛ mɛ nitsɛmɛ a je gbi mi.\n“Be nɛ i ngɛ sukuu yae ɔ, i sume ní kasemi, se ní kasemi nɛ ɔ ngɛ bua jɔmi. Níhi nɛ i kase ɔ wo ye bua wawɛɛ!”—Katlego, e je South Africa.\n“Ní kasemi ɔ ha ye sane bimihi kɛ sane bimi kpahi a heto.”—Bertha, e je Mexico.\n“A kɛ mi kase Baiblo ɔ ngɛ ye we mi ngɛ be nɛ da mi mi. Mɛni lɛ pã enɛ ɔ!”—Eziquiel, e je Brazil.\n“Be komɛ ngɛ nɛ waa kɛ hɛngmɛfia 15 kɛ yaa 30 nɛ kaseɔ ní ɔ, nɛ be komɛ hu ngɛ nɛ e be jã. A kɛ mi kaseɔ ní ɔ ngɛ be nɛ da mi mi.”—Viniana, e je Australia.\n“A he we sika ko—e ngɛ nyakpɛ!”—Aimé, e je Benin.\n“Nɔ nɛ kɛ mi kase Baiblo ɔ ngɛ tsui si tomi kɛ mi mi himi. Wa ba pee huɛmɛ.”—Karen, e je Northern Ireland.\n“Nihi babauu kaseɔ Baiblo ɔ nɛ a pee we Odasefohi.”—Denton, e je England.\nSANEHI NƐ NIHI PƆƆ BIMI NGƐ WA BAIBLO KASEMI BLƆ NYA TOMI Ɔ HE Ɔ A HETOHI\nKɛ wa to ní kasemi ɔ he blɔ nya ha kɛɛ?\nWa ngɔɔ Baiblo mi munyu slɔɔtohi, nɛ wa hlaa Ngmamihi nɛ kɔɔ jamɛ a munyu ɔ he ɔ mi. Kaa nɔ hyɛmi nɔ́ ɔ, Baiblo ɔ ha sane bimi nɛ ɔmɛ a heto: Mɛnɔ ji Mawu? Kɛ Mawu ngɛ kɛɛ? Anɛ e ngɛ biɛ lo? Jije e ngɛ? Anɛ wa ma nyɛ maa hɛ wɔ kɛ su e he lo? Se he nɛ o maa na heto ɔmɛ ngɛ Baiblo ɔ mi ɔ ji sane ɔ nɛ.\nBɔ nɛ pee nɛ nihi nɛ a ná sane bimi nɛ ɔmɛ a heto ɔ, waa kɛ nihi pɔɔ womi nɛ ji, Mɛni Tutuutu Ji Baiblo ɔ Tsɔɔmi? ɔ kasemi. * Womi nɛ ɔ hɛɛ ba fa 224. A pee womi nɛ ɔ konɛ e ye bua nihi nɛ a nu Baiblo mi sisije tsɔɔmi ɔmɛ a sisi. Sisije tsɔɔmi ɔmɛ ekomɛ kɔɔ Mawu, Yesu Kristo, adesahi a nɔ́ nami, gbogboe a si temi, sɔlemi, kɛ ní kpahi fuu he.\nMɛni be a kɛ kaseɔ ní ɔ, nɛ jije a kaseɔ ngɛ?\nWaa kɛ mo maa kase ní ɔ ngɛ he nɛ o suɔ, kɛ be nɛ maa da mo.\nNgmlɛfia enyɛmɛ nɛ ní kasemi ɔ eko tsuaa eko yeɔ?\nNihi fuu ngɔɔ ngmlɛfia kake loo nɔ́ daa otsi nɛ a kɛ kaseɔ Baiblo ɔ. Ní kasemi ɔ nya kɛmi daa si ngɛ ní kaselɔ ɔ nɔ. Waa kɛ mo maa kase ní ɔ ngɛ be nɛ maa da mo. O ma nyɛ maa ngɔ hɛngmɛfia 10 loo 15 kɛ kase ní ɔ daa otsi.\nEnyɛmɛ a heɔ ngɛ Baiblo mi ní kasemi kake he?\nA he we sika, nɛ a jua we Baiblo kasemi womi ɔ. Enɛ ɔ kɛ blɔ tsɔɔmi nɛ Yesu kɛ ha a kɔ. E de ke: “Nyɛ ná lɛ yaka gu nɛ nyɛ wui he hiɔ; nyɛ hu nyɛ ngɔ ha nɛ nyɛ ko he hiɔwo.”—Mateo 10:8.\nMɛni be a kɛ gbeɔ ní kasemi ɔ tsuo nya?\nBe abɔ nɛ waa kɛ kaseɔ Baiblo ɔ daa si ngɛ ní kaselɔ ɔ nɔ. Mɛni Tutuutu ji Baiblo ɔ Tsɔɔmi? womi ɔ hɛɛ yi kakaaka 19. O ma nyɛ maa kase womi ɔ tsuo loo e fã ko bɔ nɛ e maa da mo.\nAnɛ e sa kaa ma ba pee Yehowa Odasefo no lo?\nDɛbi. Wa le kaa nɔ tsuaa nɔ ngɛ he blɔ nɛ e hlaa nɔ́ nɛ e suɔ kaa e ma he ye. Se ke nihi le Baiblo ɔ sisije tsɔɔmi ɔ, e ma nyɛ maa ye bua mɛ konɛ a muɔ a yi mi kpɔ ngɛ blɔ nɛ da nɔ.\nJije ma na ní kasemi ɔ he sanehi fuu ngɛ?\nO ma nyɛ maa na níhi nɛ Yehowa Odasefohi heɔ yeɔ kɛ a ní tsumi ɔ he ní fuu ngɛ Intanɛti ní tsumi he nɛ ji, jw.org/ada nɔ.\nMɛni blɔ nɔ nɛ ma gu kɛ bi nɛ a kɛ mi nɛ ba kase Baiblo ɔ?\nMo bi kɛ gu www.jw.org/ada nɔ.\nMoo ngma kɛ ya adrɛs nɛ ngɛ womi tɛtlɛɛ nɛ ɔ ba fa enyɔ ɔ mi nɔ́ nɛ kɛ o he kɛ we.\n^ kk. 3 Behi fuu ɔ, waa kɛ ni kakaakahi loo kuuhi kaseɔ Baiblo ɔ.\n^ kk. 8 Yehowa Odasefohi nɛ a pee. A fia womi nɛ ɔ ayɔ 230 kɛ se, ngɛ gbihi nɛ hiɛ pe 260 mi.\nNƆ́ NƐ MAA YE BUA WEKUHI\n“Benɛ ye yo ɔ bɔni Baiblo ɔ kasemi ɔ, i yɔse kaa e pee tsakemihi ngɛ e si himi mi. Bua jɔmi ba wa weku ɔ mi. Akɛnɛ i suɔ kaa ma le nɔ́ nɛ e ngɛ kasee he je ɔ, imi hu i bɔni kasemi. Nɔ́ nɛ i kase ɔ ha nɛ i pee nɔmlɔ kpakpa. Baiblo ɔ kasemi ha nɛ wa weku ɔ pee kake.”—Eziquiel.\n“Benɛ i bɔni Baiblo ɔ kasemi ɔ, i kpa tsopa yaya kɛ ní tsumi, i kpa dã demi, nɛ i kase he nɔ yemi. I dla ye we ɔ mi, nɛ e mi tsɔ nyaii. Amlɔ nɛ ɔ, i ba suɔ ye weku ɔ wawɛɛ, nɛ i suɔ kaa ma pee níhi nɛ ma ha nɛ a bua nɛ jɔ. Ye bua jɔ wawɛɛ nitsɛ.”—Karen.\n“Benɛ i bɔni Baiblo ɔ kasemi ɔ, ni komɛ tu munyu kɛ si mi. Se ye huno fĩ ye se, nɛ e de ke: ‘Nɔ́ nɛ nihi ngɛ dee ɔ gba we ye nya. Tsakemi nɛ o ngɛ pee ɔ ji nɔ́ nɛ he hia. Moo ya nɔ nɛ o kase Baiblo ɔ.’ Wa weku si himi ɔ hi pe sa a!”—Viniana.\nA Peeɔ Womihi Babauu Konɛ A Kɛ Tsɔɔ Nihi Mawu He Ní Ngɛ Je Kɛ Wɛ\nYehowa Odasefohi ngɛ womi fiami hehi 15 ngɛ je ɔ mi tsuo, nɛ a peeɔ Baiblo kasemi womi slɔɔtohi ngɛ gbi 700 a mi.\nKɛ Wa Peeɔ Baiblo Mi Ní Kasemi Ha Kɛɛ?